Päivystysnumero 116 117 on käytössä Haartmanin, Malmin, Peijaksen, Hyvinkään ja Porvoon sairaaloissa.

Ennen kuin lähdet hakemaan apua Haartmanin, Malmin tai Peijaksen päivystyksistä, sinun pitää nyt soittaa numeroon 116 117.

Helsingin ja Uudenmaan sairaanhoitopiiri (Hus) tiedotti tällä viikolla, että se on ottanut käyttöön uuden Päivystysapu-puhelinpalvelun jo suurimmassa osassa Uuttamaata. Helsingin ja Vantaan lisäksi numeroa pitäisi käyttää, jos hakeutuu Porvoon tai Hyvinkään sairaaloiden päivystyksiin. 2019 palvelu laajenee koskemaan myös Jorvia ja koko loppua Uuttamaata.